**ПРИЛОЖЕНИЕ № 2**

**ТЕХНИЧЕСКА СПЕЦИФИКАЦИЯ**

**за обществена поръчка с предмет: : „Доставка на мултифункционални офис машини и професионални документни скенери“.**

**I. ПРЕДМЕТ НА ПОРЪЧКАТА**

Предмет на поръчката представлява доставка на мултифункционални офис машини и професионални документни скенери за нуждите на Изпълнителна агенция „Главна инспекция по труда“

|  |  |  |  |
| --- | --- | --- | --- |
| **Артикул** | | **Мярка** | **Количество** |
| **1** | Черно-бяла копирна система (принтер, скенер, копир) | Брой | 40 |
| **2** | Скенер | Брой | 10 |

**II. ОБЩИ ТЕХНИЧЕСКИ ИЗИСКВАНИЯ**

Предлаганата техника трябва да бъде:

1. Нова, неупотребявана, с оригинални компоненти от производителя и с посочени продуктови номера;

2. Да предлага висока надеждност;

3. Предлаганата техника да съответства на изискванията на ВЪЗЛОЖИТЕЛЯ и техническата спецификация и да е в текущата продуктова листа на производителя и за нея да е осигурено гаранционно сервизно обслужване.

**III. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА КЪМ ИЗБРАНИЯ ИЗПЪЛНИТЕЛ:**

1. Да достави, монтира, тества и въведе в експлоатация техниката.
2. Да осигури сервизно обслужване в рамките на гаранционния срок, считано от подписване на окончателния протокол за доставка, монтаж, тестване и въвеждане в експлоатация на техниката.
3. Да извърши сервизното обслужване на мястото на доставката, като ИЗПЪЛНИТЕЛЯТ със собствени сервизни специалисти отстранява възникналата повреда.
4. Гаранционното сервизно обслужване да включва разходи за труд, резервни части и транспорт.
5. Гаранционният срок, считано от датата на подписване на окончателния приемо-предавателен протокол за доставка, монтаж, тестване и въвеждане в експлоатация на техниката, следва да бъде не по-кратък от 36 месеца.
6. Да осигури гаранционната сервизна поддръжка и да отстранява възникнал проблем в рамките на работното време на възложителя при максимално време на реакция/отстраняване на повредата – 48/100 часа от получаването на сервизната заявка.
7. В случай на невъзможност повредата на дефектиралата гаранционна стока да бъде отстранена в уговорения срок по т. 7, същата следва да бъде заменена с друга за временно ползване.
8. Да осигури за своя сметка товаро-разтоварните дейности и транспорта по доставката до мястото на изпълнение на поръчката, включително и за времето на гаранционното сервизно обслужване.
9. ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а) количество и некомплектност на стоките или техническата документация (явни недостатъци);

* + при доставяне на стоки не от договорения вид, посочен в техническата спецификация;

б) качество (скрити недостатъци):

* + при констатиране на дефекти при употреба на стоките.

в) Рекламации за явни недостатъци на стоките се правят от ВЪЗЛОЖИТЕЛЯ в момента на предаването им, за което се съставя протокол, подписан и от двете страни.

г) При рекламация за явни недостатъци ИЗПЪЛНИТЕЛЯТ е длъжен в десет дневен срок от получаване на рекламацията, за своя сметка и риск да достави на мястото на доставяне, количеството липсващи в доставката некомплектни/несъответстващи договорени стоки.

д) Рекламации за скрити недостатъци се правят през целия срок на гаранционното обслужване на доставените стоки.

е) ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените дефекти чрез изпращане на сервизна заявка.

ж) В сервизната заявка се посочва номера на договора, точното количество на стоките с техния партиден номер, основанието за рекламация и конкретното искане на ВЪЗЛОЖИТЕЛЯ.

з) ИЗПЪЛНИТЕЛЯТ е длъжен в 10 (десет) дневен срок от получаване на рекламация за скрити недостатъци, да замени доставените дефектни стоки за своя сметка и риск.

и) Стоките, обект на рекламация, се съхраняват от ВЪЗЛОЖИТЕЛЯ до уреждане на рекламациите.

**IV. Условия по ИЗПЪЛНЕНИЕ на ДОСТАВКАта**

1. Определеният за изпълнител участник се задължава да достави, монтира, тества и въведе в експлоатация техниката, както следва: 40 (четиридесет) броя черно-бяла копирна система и 10 (десет) броя скенери. Доставката следва да се извърши както следва: 10 броя скенери в сградата на централна администрация на ИА ГИТ, на адрес гр. София, бул. „Княз Александър Дондуков“ № 3; по една черно-бяла копирна система във всяко едно териториално поделение на ИА ГИТ – общо 28 на брой (*точните адреси са посочени в официалната страница на възложителя - http://www.gli.government.bg/ както и в проекта на договор*), а останалите машини в централна администрация на ИА ГИТ.
2. Срокът за доставка, монтаж, тестване и въвеждане в експлоатация на техниката е до 30 (тридесет) календарни дни, считано от датата на подписване на договора за възлагане на обществената поръчка между ВЪЗЛОЖИТЕЛЯ и ИЗПЪЛНИТЕЛЯ, но не по късно от 20.12.2019 г.
3. ВЪЗЛОЖИТЕЛЯТ и ИЗПЪЛНИТЕЛЯТ определят лица за контакт, които координират качественото и своевременно изпълнение на договора за обществената поръчка. Доставката, монтажът, тестването и въвеждането в експлоатация се приема от определените от ВЪЗЛОЖИТЕЛЯ лица с подписване на приемо-предавателни протоколи.

**V. ДЕТАЙЛНА СПЕЦИФИКАЦИЯ НА ИЗИСКВАНата техника**

|  |  |
| --- | --- |
| **Черно-бяла копирна система (принтер, скенер, копир) – 40 броя** | |
| **ПОКАЗАТЕЛ** | **МИНИМАЛНИ ИЗИСКВАНИЯ** |
| **Функции** | принтер, скенер, копир |
| **Тип** | черно-бял |
| **Технология на печат** | лазерна |
| **Touch дисплей** | Минимум 20 см |
| **Поддържан формат на хартията** | А4 |
| **Стандартни тави** | минимум 1 x 500 листа A4 |
| **Касета за ръчно подаване** | минимум 100 листа |
| **Скорост при печат едностранно** | 52 стр./мин А4 |
| **Автоматичен двустранен печат/копиране/сканиране** | Да |
| **Максимално месечно натоварване** | 90 000 страници |
| **Памет** | 2 GB RAM |
| **Работа с рециклирана хартия** | Да |
| **Интерфейс** | USB 2.0 или по-нова версия, печат от/сканиране на USB носител, Ethernet |
| **Разделителна способност на копиране:** | минимум 600х600 dpi |
| **Време за извеждане на първо копие А4** | по малко или равно на 5,5 секунди |
| **Стандартни графични езици** | PCL 6, PostScript 3 или еквивалент |
| **Съвместимост с операционнни системи** | MS Windows 7/8/8.1/10 (32/64 bit версии) |
| **Скенер** | Възможност за сканиране на документи във формати PDF, JPEG и TIFF – scan to e-mail; Network TWAIN scan или еквивалентно; |
| **Автоматично подаващо устройство (ADF)** | за минимум 100 листа |
| **Резолюция при сканиране черно/цветно:** | минимум 600х600 dpi |
| **Консумативи** | да се достави с пълен комплект оригинални консумативи за отпечатване на мин. 100 000 копия, при 5% покривност на отпечатана страница формат А4 |
| **Гаранция** | 36 месеца |
| **Система за управление на печат** | Възможност за контролиран достъп до печата, копирането и сканирането |
| **Мрежови протоколи** | TCP/IP, HTTP, TCP |
| **Процесор** | Минимум 1.2GHz |
| **Мрежова карта** | 100/1000 Ethernet, RJ-45 |

|  |  |
| --- | --- |
| **Скенер – 10 броя** | |
| **ПОКАЗАТЕЛ** | **МИНИМАЛНИ ИЗИСКВАНИЯ** |
| **Медия, тип:** | хартия, пластмасови карти |
| **Медия, размер:** | A4 |
| **Скенер скорост черно (стр./мин)** | 70 стр./мин или повече |
| **Скенер скорост цветно (стр./мин)** | 40 стр./мин или повече |
| **Скенер резолюция** | минимум 600х600 dpi |
| **Двустранно сканиране**: | да |
| **Капацитет за хартия**: | Минимум 100 листа |
| **Формат на сканиране**: | Възможност за сканиране на документи във формати PDF, JPEG |
| **Интерфейс**: | USB 2.0 или по-нова версия |
| **Натоварване, стр./ден**: | минимум 6 000 страници дневно |
| **Съвместими операционни системи**: | Windows |
| **Листоподаващо устройство**: | за минимум 100 листа |

***Важно !!! Навсякъде, където в техническата спецификация се съдържа посочване на стандарти, същите да се четат и разбират „или еквивалент". В случай, че в техническата спецификация конкретен параметър на описаната техника е обозначен с посочване на конкретен модел, източник, процес, търговска марка, патент, тип, произход или производство, което би довело до облагодетелстването или елиминирането на определени лица или продукти, то това обозначение не е задължително за участниците и те могат да посочат в Техническото си предложение техника с еквивалентни технически характеристики.***